Dag 1: Dagen starter med undervisning i den døende/syges sorg og afsluttes med oplæg om ældres sorg. For begge grupper gennemgår vi, hvad du skal være særligt opmærksom på i forhold til sorg hos den enkelte gruppe, hvilke sorgreaktioner der typisk ses hos dem, hvordan du bedst støtter dem, og hvor de får hjælp til deres sorg - også hvis de bliver ramt af vedvarende sorglidelse.
Undervisningen bliver understøttet af cases. Dagens undervisere er hospitalspræst Christian Juul Busch (den døende/syges sorg) samt forfatter og sygeplejerske Jorit Tellervo (den ældres sorg).
Dagen afsluttes med et oplæg om sorggruppers betydning, og hvad man skal være opmærksom på, når man faciliterer sorggrupper. Undervisningen bliver varetaget af teolog, ph.d. og præst Laila Bomose.
Dag 2:  På dag 2 er der fokus på at tale om sorg i grupper og facilitering af sorggrupper. Du får indblik i og øvelse i redskaberne remembering og bevidning i en sorggruppekontekst samt afprøvning af redskaberne i praksis. Undervisningen bliver varetaget af ph.d., cand.theol. og lektor i sjælesorg, Christine Tind Johannessen.